    
  โครงการประชาสัมพันธ์การจัดเก็บภาษีขององค์การบริหารส่วนตำบลเทพราช
 ตำบลเทพราช  อำเภอสิชล  จังหวัดนครศรีธรรมราช
.................................................. 
๑. ชื่อโครงการ	
โครงการประชาสัมพันธ์การจัดเก็บภาษีขององค์การบริหารส่วนตำบลเทพราช
๒. หลักการและเหตุผล
	องค์การบริหารส่วนตำบลเทพราช อำเภอสิชล  จังหวัดนครศรีธรรมราช  เป็นองค์กรปกครองส่วนท้องถิ่น  ซึ่งมีหน้าที่ในการจัดระบบบริการสาธารณะของรัฐและองค์กรปกครองส่วนท้องถิ่นและระหว่างองค์กรปกครองส่วนท้องถิ่นด้วยกันเองให้ชัดเจน รวมถึงการกระจายอำนาจด้านการเงิน การคลัง งบประมาณ และการจัดเก็บรายได้ เป็นนโยบายหลักในการนำไปสู่การพัฒนาขององค์กรปกครองท้องถิ่น   ฉะนั้นเพื่อให้ประชาชนเข้าใจและกระตุ้นให้ประชาชนเข้ามามีส่วนร่วมในการชำระภาษีต่าง ๆ  ร่วมทั้งการพัฒนาท้องถิ่นให้สามารถขับเคลื่อนในกระบวนการต่าง ๆ ให้เกิดประโยชน์ต่อประชาชน  ชุมชนในเขตพื้นที่   และตอบสนองความต้องการของประชาชนในด้านการชำระภาษี   จึงเป็นเรื่องจำเป็นอย่างยิ่งที่จะมีการประชาสัมพันธ์การจัดเก็บภาษีขององค์การบริหารส่วนตำบลเทพราช   
	องค์การบริหารส่วนตำบลเทพราช   ได้จัดทำโครงการประชาสัมพันธ์การจัดเก็บภาษีขององค์การบริหารส่วนตำบลเทพราช ขึ้นเพื่อให้ผู้มีหน้าที่เสียภาษีได้รับรู้ช่องทางในการดำเนินการชำระภาษีต่าง ๆ  และยังส่งผลให้เกิดความเข้าใจอันดีและเต็มใจที่จะชำระภาษี  และค่าธรรมเนียมต่างๆ ภายในระยะเวลากำหนด
๓. วัตถุประสงค์
	๓.๑ เพื่อให้ประชาชนได้รับรู้ข่าวสารและระยะเวลาในการชำระภาษี
๓.๒ เพื่อให้ประชาชนเกิดความรู้ความเข้าใจในการชำระภาษีมากขึ้น
	๓.๓ เพื่อให้ประชาชนเข้ามามีส่วนร่วมในการชำระภาษี
๓.๔ เพื่อให้ประชาชนมีทัศนคติและภาพพจน์ที่ดีต่อองค์การบริหารส่วนตำบลเทพราช
๔. เป้าหมาย
ประชาชน ผู้ประกอบการค้า สถานบริการต่าง ๆ ในเขตองค์การบริหารส่วนตำบลเทพราช  
๕. ระยะเวลาดำเนินการ
 เดือนมกราคม-เมษายน ๒๕๖๐
๖. วิธีดำเนินการ
	๖.๑ จัดทำโครงการเสนอผู้บริหารเพื่อขออนุมัติโครงการ
	๖.๒ จัดทำประกาศการชำระภาษี 
๖.๓ ประสานกับสมาชิกองค์การบริหารส่วนตำบล  กำนัน/ผู้ใหญ่บ้านในการประชาสัมพันธ์ให้ผู้ที่อยู่ในข่ายที่ต้องชำระภาษีทราบโดยทั่วถึงกัน


		
-๒-
๗. งบประมาณ
แผนงานบริหารงานทั่วไป งานบริหารงานคลัง งบดำเนินการ หมวดค่าใช้สอย  ประเภทรายจ่ายเกี่ยวเนื่องกับการปฏิบัติราชการที่ไม่เข้าลักษณะรายจ่ายหมวดอื่น ๆ  เพื่อจ่ายเป็นค่าใช้จ่ายโครงการประชาสัมพันธ์การจัดเก็บภาษีขององค์การบริหารส่วนตำบลเทพราช ตั้งไว้ ๒๐,๐๐๐.-บาท  (สองหมื่นบาทถ้วน) รายละเอียดดังนี้
๗.๑  ป้ายผ้าไวนิลพร้อมติดตั้ง  ขนาด   ๒.๐๐X๒.๕๐ เมตร  จำนวน ๕ ป้าย  ๆ ละ  ๙๐๐-บาท   รวมเป็นเงิน  ๔,๕๐๐-บาท (สี่พันห้าร้อยบาทถ้วน) เพื่อติดที่ป้ายประชาสัมพันธ์ขององค์การบริหารส่วนตำบลเทพราช                       จุดที่๑ หมู่ที่ ๒ , จุดที่ ๒ หมู่ที่ ๔, จุดที่ ๓ หมู่ที่ ๕,  จุดที่ ๔ หมู่ที่ ๘ , จุดที่ ๕ หมู่ที่ ๙   พร้อมติดตั้ง
๗.๒ ป้ายผ้าไวนิลพร้อมติดตั้งโครงไม้ ขนาด ๑.๕๐X๒.๕๐ เมตร จำนวน ๓ ป้าย ๆ ละ ๒,๗๐๐.-บาท เป็นเงิน ๘,๑๐๐.-บาท (แปดพันหนึ่งร้อยบาทถ้วน) ติดตั้งสามแยกต้นเนียง จำนวน ๑ ป้าย  หมู่ที่ ๑๐ จำนวน          ๑ ป้าย หมู่ที่ ๑๒ จำนวน ๑ ป้าย  
๗.๓  ป้ายผ้าไวนิล ขนาด  ๑.๐๐X๑.๕๐ เมตร จำนวน ๑๕ ป้าย ๆ ละ  ๒๒๕.-บาท รวมเป็นเงิน  ๓,๓๗๕.- บาท (สามพันสามร้อยเจ็ดสิบห้าบาทถ้วน) เพื่อติดในสถานที่ชุมชนแต่ละหมู่บ้าน ๆ ละ ๑ ป้าย 
๗.๔  ค่าใช้จ่ายอื่น ๆ ๓๐๐.- บาท (สามร้อยบาทถ้วน)
	รวมเป็นเงินทั้งสิ้น   ๑๖,๒๗๕.-บาท  (หนึ่งหมื่นหกพันสองร้อยเจ็ดสิบห้าบาทถ้วน)  ทุกรายการสามารถถั่วเฉลี่ยได้
๘. สถานที่ดำเนินการ
	ส่วนการคลัง องค์การบริหารส่วนตำบลเทพราช  ตำบลเทพราช  อำเภอสิชล จังหวัดนครศรีธรรมราช
๙.  ผู้รับผิดชอบโครงการ   ส่วนการคลัง องค์การบริหารส่วนตำบลเทพราช
๑๐. ผลที่คาดว่าจะได้รับ
	๑๐.๑ ประชาชนได้รับข่าวสารจากองค์การบริหารส่วนตำบลและนำเอกสารสิทธิ์มาแจ้งต่อเจ้าหน้าที่
๑๐.๒ ทำให้ประชาชนพร้อมใจมาเสียภาษี
	๑๐.๓ ประชาชนได้รับความสะดวก รวดเร็วในการขอรับบริการ
	๑๐.๔ สามารถลดการค้างชำระภาษี หรือลูกหนี้ภาษีที่มีอยู่จำนวนมาก
	๑๐.๕ ทำให้ประชาชนเกิดทัศนคติที่ดีต่อองค์การบริหารส่วนตำบลเทพราชมากขึ้น
	๑๐.๖ ทำให้เกิดความสัมพันธ์อันดีระหว่างองค์การบริหารส่วนตำบลกับประชาชน
				(ลงชื่อ) ............กรกันยา  กองแก้ว................. ผู้เขียนโครงการ
					     (นางสาวกรกันยา  กองแก้ว)
			                            นักวิชาการจัดเก็บรายได้
				
				(ลงชื่อ) ....................โสภิต   จิตเขม้น............. ผู้เสนอโครงการ
					        (นางสาวโสภิต  จิตเขม้น)
					           ผู้อำนวยการกองคลัง
					

-๓-


				(ลงชื่อ) .................สาวิตรี  พรหมวี................. ผู้เห็นชอบโครงการ
					           (นางสาวิตรี  พรหมวี)
				          ปลัดองค์การบริหารส่วนตำบลเทพราช
					
				(ลงชื่อ) ....................ไชยา   ขนอม................... ผู้อนุมัติโครงการ
					             (นายไชยา   ขนอม)
				           นายกองค์การบริหารส่วนตำบลเทพราช
					












